cyanic-selkie/wikianc huggingface dataset:
Սոցիոկրատիա
Սոցիոկրատիա, կառավարման համակարգ, որը կիրառում է որոշում ընդունելու համաձայնեցված եղանակ և կիբեռնետիկ (փակ հետադարձ կապերով համակարգ) սկզբունքների վրա հիմնված կազմակերպչական կառուցվածք ։ Արդի սոցիոկրատիան մշակվել է Ջերալդ Էդինբուրգի կողմից՝ որպես էլեկտրոնային ինժեներական ընկերության կառավարման մեթոդ և կիրառելի է ցանկացած կազմակերպության համար։ Սոցիոկրատիան տարածվում է որպես կառավարման համակարգ, որը տեղաբաշխում է լիդերությունը և իշխանությունը (սոցիալական և քաղաքական) կազմակերպության ներսում ։ Ներկայումս այն օգտագործվում է հասարակական, մասնավոր, շահույթ չհետապնդող և համայնքային կազմակերպությունների և միությունների կողմից։ Սոցիոկրատական ղեկավարումը և կառավարումը դասավանդվում է քոլեջներում և համալսարաններում՝ բիզնեսի, քաղաքագիտության, պատմության և սոցիոլոգիայի բնագավառում։
Բուկուրա Դումբրավա
Բուկուրա «Ֆանի» Դումբրավա (Bucura Dumbravă, ), Հունգարիայում ծնված ռումինացի վիպասան, մշակույթի քարոզիչ, ճանապարհորդ և թեոսոֆ։ Նրա գրական ստեղծագործությունները, որոնք հիմնականում գրված էին գերմաներեն լեզվով, ռոմանտիկ պատմություններ էին հայդուկների լեգեենդար սխրագործությունների մասին։ Նրանք առևտրային մեծ հաջողություն բերեցին` ինչպես գերմանալեզու Եվրոպայում, այնպես էլ Ռումինիայում։
Դումբրավան մի շարք մշակութային ծրագրեր էր պրոպագանդում. բայց նրա գործունեությունը հիմնականում ուղղված էր Ռումինիայում տուրիզմի զարգացմանն ու շրջակա միջավայրի պահպանմանը։ Նա ակտիվ զբոսաշրջիկ և լեռնագնաց էր, երկրի առաջին տուրիստական ակումբներից մի քանիսի հիմնադիրն է։ Նրա ճամբորդական ուրվագծերը ռումինական գրականության մեջ արդիական են մինչև օրս, չնայած նրա գեղարվեստական աշխատանքը քիչ է հիշատակվում։
Սոցիոկրատիա
Ծագում
Սոցիոկրատիա բառը ծագում է լատիներեն և հունարեն «սոցիուս» (ուղեկից) և կրատեին (ղեկավարել) բառերից. Անգլերեն «սոցիոկրատիա» (sociocratie) տերմինը ստեղծվել է 1851թ․ ֆրանսիացի պոզիտիվիստ ֆիլիսոփա [[Ավգուստե Կոմտեի]] կողմից, (ով նաև ստեղծել է սոցիոլոգիա բառը սոցիալական ֆիզիկայից)։ Ավելի ուշ տերմինը կիրառվել է ամերիկացի սոցիոլոգ Լեսթեր Ֆրանկ Ուարդի կողմից։ Ավելի լայն իմաստով սոցիոկրատիա նշանակում է «սոցիոսի» կողմից ղեկավարումը, այսինքն այն մարդիկ, ովքեր գտնվում են սոցիալական հարաբերությունների մեջ միմյանց հետ՝ ի հակադրություն դեմոկրատիայի՝ «դեմոսի», որը ղեկավարվում է մարդկանց ընդհանուր զանգվածի կողմից։ Հետագայում Ուարդը ընդլայնեց այս հայեցակարգը իր «Դինամիկ սոցիոլոգիա» (1883) և «Քաղաքակրթության հոգեկան գործոնները» (1892) գրքերում։ Ուարդը իր ժամանակին շատ ազդեցիկ էր և համաշխարհային հռչակ ուներ որպես նորարար սոցիոլոգ։ Նա կարծում էր, որ չափազանց կրթված հասարակությունն էական էր, եթե երկիրը ղեկավարվեր արդյունավետ կերպով և նա կանխատեսել էր, որ կգան ժամանակներ, երբ ժամանակակից քաղաքականության զգացմունքային և կուսակցական բնույթը կզիջի խնդիրների և հարցերի ավելի արդյունավետ, անկողմնակալ և գիտականորեն հիմնավորված քննարկումներին։ Այսպիսով դեմոկրատիան աստիճանաբար կզարգանա՝ վերափոխվելով կառավարման ավելի առաջադեմ ձևի՝ սոցիոկրատիայի ։
Բուկուրա Դումբրավա
Իր կարիերայի ընթացքում Դումբրավան նպաստել է կանանց ներգրավմանը ռումինական մասոնության մեջ։ Տարեց հասակում նրա աշխատանքները հիմնականում կենտրոնացվել են սպիրիտուալիզմի վրա և լինելով Ճիտու Քրիշնամուրդիի աշակերտուհին, նա Թեոսոֆիտական հասարակության մեջ ստեղծել է ռումինական օթյակը։ Մահացել է Ադյարում կայացած թեոսոֆինյան կոնֆերանսին մասնակցելուց հետո՝ Բրիտանական Հնդկաստանից վերադառնալու ճանապարհին։
Վաղ կյանքը
Ապագա գրողը ծնվել է Բրատիսլավայում (այն ժամանակ՝ Պրեսսբուրգ), նրա հայրը ուներ կամ հունգարա-սլովակյան, կամ սլովակյան-հունգարական արմատներ, մայրական գծով նա  էթնիկ գերմանուհի էր։ Դումբրավան դաստիարակվել է գերմանական մշակույթի մեջ, հետևաբար շրջապատի կողմից հաճախ ընկալվում էր որպես գերմանուհի։
Սոցիոկրատիա
Ժամանակակից գործելակերպը
Ուշ 1960֊ականներին և վաղ 1970֊ականներին Ջերալդ Էդենբուրգը զարգացրեց և կիրառեց Բոեկի սկզբունքները մի ինժեներական ընկերությունում։ Նա ցանկանում էր բիզնես միջավայրում վերարտադրել ներդաշնակության և համագործացկության մթնոլորտը, որը նա ունեցել էր Բոեկի դպրոցում։ Միևնույն ժամանակ նա հասկանում էր, որ բազմազան և փոփոխվող աշխատուժով արտադրական պրոցեսում չի կարելի սպասել, մինչև աշխատողները կվստահեին միմյանց՝ որոշում կայացնելու համար։ Այս խնդիրը լուծելու համար Էդենբուրգը աշխատում էր անալոգիայով՝ ինտեգրելով ֆիզիկայի, կիբեռնետիկայի իր գիտելիքները՝ որպեսզի զարգացնի Կոմտեի, Ուարդի և Բոեկի սոցիալական, քաղաքական և կրթական տեսությունները։ Հասկանալով, թե ինչպես են մեխանիկական և էլեկտրական համակարգերը աշխատում, նա կիրառեց այս սկզբունքերը մարդկային համակարգերի վրա։ Տարիների փորձից և գործարկումներից հետո Էդինբուրգը զարգացրեց մի ֆորմալ կազմակերպչական մեթոդ՝ Սոցիոկրատական շրջան կազմակերպող մեթոդ անունով։ Այս մեթոդը հիմնված էր «շրջանաձև հետադարձ կապի գործընթացի վրա», որն այժմ պարզապես կոչվում է շրջանաձև գործընթաց կամ հետադարձ կապի օղակ։ Սոցիոկրատական շրջանի կազմակերպության մեթոդը օգտագործում է շրջանների հիերարխիան, որը համապատասխանում է կազմակերպության միավորներին կամ բաժիններին, բայց այն շրջանաձև հիերարխիա է, յուրաքանչյուր շրջանի միջև եղած կապերը միավորվում են՝ ձևավորելու հետադարձ կապի օղակները կազմակերպությունով մեկ։ Քանի որ ներկայացուցիչները մասնակի ծածկում են շրջանը ծածկված շրջանով և յուրաքանչյուր շրջան մարտավարական որոշում է կայացնում համաձայնության հիմա վրա, այն ձևավորում է հաղորդակցությունների և հսկողության ուժեղ և միասնական կառուցվածք։ Հետադարձ կապը վերուվար է անում կազմակերպությունով մեկ և չի կարող անտեսվել։ Բոլոր մարտավարական որոշումները, որոնք վերաբերում են ռեսուրսների բաշխմանը և հարկադրում են օպերացիոն գործողություններ, պահանջում են շրջանի բոլոր անդամների համաձայնությունը։ Կապված օղակների այս կառուցվածքը, որ ըստ համաձայնության է որոշումներ ընդունում, պահում է հիերարխայի արդյունավետությունը՝ միևնույն ժամանակ պահպանելով շրջանների և նրա անդամների հավասարազորությունը։ Էդինբուրգը սկսեց ստուգել և ձևափոխել Բոեկի սկզբունքերի իր կիրառությունը 60֊ականների կեսերին։ Մինչև 70֊ականների կեսերը նա սկսեց խորհրդակցել այլ բիզնեսների հետ իր մեթոդների կիրառության համար և ի վերջո սկսեց աշխատել բոլոր տեսակի կազմակերպությունների հետ։ 1980֊ականներին Էդինբուրգն ու իր կոլեգան հիմնում են Սոցիոկրատական կենտրոնը Ռոտերդամում և սկսում են օգնել այլ կազմակերպությունների՝ այս մոտեցումը յուրացնելու համար ։ 1990֊ականներին տեղի ունեցավ ոչ նիդեռլանդցի անդամների լիցենզավորումը, որից հետո Էդինբուրգի գաղափարները տարածվեցին ամբողջ Եվրոպայով, Հյուսիսային և մասամբ Հարավային Ամերիկայով:2000֊ականներից սոցիոկրատական կենտրոններ են հիմնվել մի քանի երկրներում, խորհրդատուները հասանելի են ամբողջ աշխարհում և հետազոտական խմբեր են զարգացել շատ քաղաքներում։ Շատ կազմակերպություններ կիրառում են սոցիոկրատական պրակտիկան առանց օգտագործելու «սոցիոկրատիա» բառը ), որոշները հիմնադրել են նոր ճյուղեր, որոնք ներառում են Էդինբուրգի սոցիոկրատական սկզբուներից որոշները։
Բուկուրա Դումբրավա
Վաղ կյանքը
Դումբրավան վաղ մանկությունը անցկացրել է Ավստրո-Հունգարիայի տարբեր շրջաններում ճանապարհորդելիս, չորս տարեկանում այցելել է Վիեննա։ Մեկ տարի անց նրա ընտանիքը արտագաղթել է Ռումինիայի Թագավորություն, քանի որ ընկերական հարաբերությունների մեջ էին Ռումինիայի թագավոր Կառոլ 1-ինի հետ։ Դումբրավայի հայրը ապահովագրական ընկերության կառավարիչ էր, որոշ աղբյուրներ կարծում են, որ «zur Brüderlichkeit» մասոնական օթյակի ղեկավարն էր։
Սոցիոկրատիա
Հիմնական սկզբունքները
Որոշում կայացնելու Էդինբուրգի մարտավարությունը սկզբնապես հրապարակվել է՝ հիմնված լինելով չորս էական սկզբունքների վրա՝ ընգծելու համար, որ ըստ դերերի և պարտականությունների մարդկանց ընտրության գործընթացը նույնպես ենթակա է համաձայնության գործընթացին։ Ինչպես ստորև կտեսնենք՝ Էդինբուրգը սկզբնապես զարգացրել է մեթոդը որպես 3 սկզբունքներ
Համաձայնեցված ղեկավարության որոշում ընդունելու մարտավարություն (սկզբունք 1)
Որոշումները կայացվում են, երբ այլևս չկան "գերագույն առարկություններ", այսինքն երբ բոլոր մասնակիցների կողմից տեղեկանում են, որ կա համաձայնություն։ Առարկությունները պետք է գիտակցված լինեն և այսինքն առարկվողի կողմից վիճարկվեն՝ հիմնված լինելով կազմակերպության նպատակների համար արդյունավետ աշխատելու վերջինիս կարողության վրա։ Բոլոր մարտավարական որոշումները կայացվում են համաձայնության հիման վրա, չնայած խումբը կարող է համաձայնվել օգտագործվել որոշում ընդունելու մեկ այլ մեթոդ։ Այս մարտավարությունների ներսում գործող օրական որոշումները սովորաբար կայացվում են ավանդական ձևով։ Ընդհանուր առմամբ, ցանկացած շահագրգիռ կողմի մտահոգությունները լսելը խրախուսելի է առարկությունների համար։ Շատերն այս գործընթացն անվանում են «առարկությունների ժողովում» ։ It is emphasized that focusing on objections first leads to more efficient decision making. :
Շրջանների մեջ կազմակերպելը (սկզբունք 2)
Սոցիոկրատական կազմակերպությունը բաղկացած է կիսաինքնավար շրջանների հիեարխիայից։ Այս հիերարխիան, այնուամենայնիվ չի կազմում իշխանության կառույց ավտոկրատիական հիերարխաների պես։ Յուրաքանչյուր շրջանը ունի ի սեփական գործընթացները իրականացնելու, չափելու և հսկելու պատասխանատվություն՝ նպատակներին հասնելու համար։ Այն ղեկավարում է պատասխանատվության հատուկ տիրույթ ավելի լայն կազմակերպության մարտավարությունների ներսում։ Շրջանները նաև պատասխանատու են իրենց սեփական զարգացման և յուրաքանչյուր անդամի զարգացման համար։ Ակնկալվում է, որ հաճախ «ինտեգրալ կրթություն» կոչվող շրջանն ու իր անդամները պետք է սահմանեն, թե ինչ պետք է իմանան իրենք, որպեսզի մնան մրցակցային իրենց բնագավառում և հասնեն իրենց շրջանի նպատակներին։
Բուկուրա Դումբրավա
Վաղ կյանքը
1886 թվականին Դումբրավան դարձել է մարդասեր և հասարակական ակտիվիստ, նա հիմնադրել է Տիբիշուայի ընկերությունը, կիրակնօրյա դպրոցի շենքը տրամադրեց ստորին խավի երեխաներին։ Ավելի ուշ նա հիմնականում երաժշտկան քննադատ էր, արվեստի խթանող, Ռումինիայի ակադեմիայում հետազոտող և կրոնական կարգապահության դասախոս, աշխատում էր քանդակագործ Քերոլ Շտորկի և երաժշտագետ Իոն Պոպեսկի- Պասարեի հետ։ 1905 թվականին Դումբրավան,  քաղաքական գործիչ Վինտիլե Բրետիանու հետ ստեղծել է «Չինդիա» ընկերությունը՝ ռումինական ֆոլկլորի՝ հիմնականում ազգային պարերի  պահպանման և զարգացման համար։
Սոցիոկրատիա
Կրկնակի կապ (սկզբունք 3)
Որպես կապեր գործող անհատները հանդես են գալիս իբրև լիարժեք անդամներ թե իրենց սեփական շրջաններում, թե հաջորդ՝ ավելի բարձր շրջանում։ Շրջանի գործող լիդերը ըստ սահմանման հաջորդ՝ ավելի բարձր շրջանի անդամ է և ներկայացնում է ավելի լայն կազմակերպությունը՝ իրենց առաջնորդած շրջանի ներսում որոշում կայացնելիս։ Յուրաքանչյուր շրջան նաև ընտրում է ներկայացուցիչ հաջորդ՝ ավելի բարձր շրջանում շրջանի հետաքրքրությունները ներկայացնելու համար։ Այս կապերը ձևավորում են հետադարձ կապի օղակը շրջանների միջև։ Կազմակերպության բարձրագույն մակարդակում գոյություն չունի «վերին շրջան», ինչպիսին «տնօրենների խորհուրդն» է, բացառությամբ նրա, որ այն աշխատում է շրջանի կառուցվածքի մարտավարությունների ներսում, և ոչ թե այն ղեկավարելու համար։ Վերին շրջանի անդամները ներառում են կազմակերպությոնն իր միջավայրին կապող արտաքին մասնագետներ։ Որպես կանոն, այս այ անդամները օրենքի, կառավարության, ֆինանսների, հայանքի ոլորտում փորձված մասնագետներ են։ Խոշոր ընկերություններում ներառում են նաև բաժնետերերից ընտրված ներկայացուցիչների։ Վերին շրջանը ներառում է նաև գլխավոր գործադիր տնօրենինին և ընդհանուր կառավարման շրջանից առնվազն մեկ ներկայացուցիչ։ Շրջանի անդամներից յուրաքանչյուրը լիակատար մասնակցություն ունի վերին շրջանի որոշումների կայացման մեջ։
Ընտրություններ ըստ համաձայնության (սկզբունք 4)
Այս չորրորդ սկզբունքը առաջին սկզբունքի ընդլայնումն է։ Բաց քննարկման եղանակով ընտրվում են անհատների դերերն ու պատասխանատվությունները՝ այլ ռազմավարական որոշումներում կիրառված նույն համաձայնության չափանիշը օգտագործելով։ Շրջանի անդամները առաջադրում են իրենք իրենց կամ շրջանի այլ անդմաների թեկնածությունը ՝ներկայացնել են իրենց ընտրության պատճառը։ Քննարկումից հետո մարդիկ կարող են փոխել իրենց առաջադրած թեկնածունիերին և հաճախ այդպես էլ անում են, իսկ քննարկման առաջնորդը առաջարկում է ընտրել ամենաուժեղ փաստարկներ ունեցող անդամին։ Շրջանի անդամները կարող եեն առարկել, որին հետևում է մեկ այլ քննարկում։ Իսկ այն դերերի համար, որոնք շատերը կարող են կատարել, նմանատիպ քննարկումները կարող են շարունակվել մի քանի փուլով։ Երբ ավելի քիչ թվով որակավորում ունեցող մարդիկ են մնում, այս գործընթացն արագորեն կհանգուցալուծվի։ Հնարավոր է նաև, որ շրջանը որոշի ընտրել մեկին, ով շրջանի անդամ չէ այդ պահին։
Բուկուրա Դումբրավա
Ծանոթագրություններ
Կատեգորիա:Ռումինացի բանահավաքներ Կատեգորիա:Կին կենսագիրներ Կատեգորիա:20-րդ դարի կին գրողներ Կատեգորիա:Գերմանալեզու գրողներ Կատեգորիա:Ռումինացի դաշնակահարներ
Սոցիոկրատիա
Համաձայնությունն ընդդեմ կոնսենսուսի
Ցույց տալու համար, որ շրջանի որոշումները չպետք է պարտադիր առաջացնեն «կոնսենսուս», սոցիոկրատիան տարբերություն է դնում "համաձայնության" և "կոնսենսուսի" միջև։ Վերջինս չի նշանակում համաձայնություն կամ սոլիդարություն։ Սոցիոկրատիայի մեջ «ոչ մի առարկությունն» է սահմանվում որպես համաձայնություն, և առարկությունները հիմնված են կազմակերպության նպատակների ուղղությամբ աշխատելու անդամների կարողության վրա։ Համաձայնության վրա հիմնված ղեկավարման մեջ գաղափար քննարկող անդամները հարցնում են իրենք իրենց, թե արդյոք այն «բավականին լավ է այս պահի համար, և բավականին անվտանգ է՝ փորձելու համար» ։ Եթե ոչ, ապա համաձայնություն ձեռք բերելու համար լինում են առարկություն, որը հանգեցնում է օրիգինալ առաջարկի ավելի ընդունելի տարբերակների։ Ի հակադրություն վերոնշյալին՝ տարբեր խմբերում տեղի ունեցող կոնսենսուսի գործընթացը լի է խմբակային պրոցեսներով, որն օգտագործում է կոնսենսուսի սահմանումը՝ Բոեկի սահմանմանը մոտ։ Մինչ կոնսենսուսի թրեյներն ու ֆասիլիտատորները օգտագործում են նույն սահմանումը, ինչ որ սոցիոկրատիան, այն հաճախ սխալ է ընկալվում։ Կոնսենսուսն ավանդաբար շփոթել են և անանուն համաձայնության և անձնական արժեքների վարժության հետ, մինչդեռ այն ավելի հաճախ կիրառվում է որպես խմբային որոշում ընդունելու մեթոդ, որը հարմարեցված է տեղաբաշխված որոշում ընդունելու եղանակին։ Սոցիոկրատիայի մեջ համաձայնությունը սահմանվում է և գործում է որպես որոշում կայացնելու մեթոդ կառավարման զարգացած մեթոդի ներսում, որն ի վիճակի է աջակցել բարդ կազմակերպչական կառույցին ։ Սոցիոկրատական կենտրոնի համահիմնադիրից մեկը պարզ կերպով այսպես է ամփոփում տարբերությունը ․ «Ըստ կոնսենսուսի, ես պետք է ապացուցեմ ձեզ, որ ես ճիշտ եմ, ըստ համաձայնության դուք հարցնում եք, թե արդյոք դուք կարող եք հաշտվել այդ որոշման հետ»։
Փոխկախվածություն և թափանցիկություն
Այս բոլոր սկզբունքերը փոխկախված են և սոցիոկրատորեն գործող կազմակերպության համար պահանջվում է նրանց բոլորի կիրառությունը։ Նրանցից յուրաքանչյուրը նպաստում է մյուսների հաջողված կիրառությանը։ Միևնույն ժամանակ այս սկզբունքները պահանջում են թափանցիկություն կազմակերպության ներսում։ Քանի որ որոշում ընդունելը տեղաբաշխված է կազմակերպությունով մեկ,ինֆորմացիան հասանելի է կազմակերպության բոլոր անդամներին բացառությամբ այն դեպքերի, երբ վերջինս վերաբերում է ինչ֊որ մեկի սեփականությանը և վտանգում է ընկերության կամ դրա հաճախորդների անվտանգությունը։ Ֆինանսական բոլոր գործարքներըև ստրատեգիական որոշումները թափանցիկ են կազմակերպության բոլոր անդամների և հաճախորդների համար։ Ի լրումն բոլոր այս սկզբունքների, սոցիոկրատական կազմակերպությունները կիրառում են ղեկավարել֊կատարել֊չափելու շրջանաձև հետադարձ կապերի պրոցեսը աշխատանքի գործընթացը նախագծելիս, և բիզնես ընկերություններում փոխհատուցումը հիմնված է շուկայական արժեքի աշխատավարձի վրա, որին ավելանում են շրջանի հաջողության վրա հիմնված երկարաժամկետ և կարճաժամկետ վճարումները։ Սոցիորատական ըներությոննեերի գործող պրակտիկաները մրցունակ են կառավարման ժամանակակից տեսությունների հետ։
Առավելությունները
Սոցիոկրատական ընկերություններում սահմանված և գործող համաձայնությունը որոշում ընդունելու ավելի արդյունավետ և որակյալ մեթոդ է ճանաչվել, քան որոշում ընդունելու ավտոկրատական մեթոդը, քանի որ այն պաշտպանում է կազմակերպության յուրաքանչյուր անդամի և միավորի՝ ավելի նպատակամղված աշխատելու կարողությունը։ Ի վերջո որոշում ընդունելու այս մեթոդը հանգեցնում է վստահության և փոխընմռնման, չնայած որ դրա նպատակը շփման նվազեցումն է և արդյունավետ գործողությունը։ Համաձայնության գործընթացը տեղեկացնում է մասնակիցներին այլ անդամների կարիքների մասին իրենց աշխատանքը արդյունավետ կատարելիս։ Հստակ սահմանված, ինֆորմացիայի վրա հիմնված և կանոնակարգված գործընթացն օգնում է ընկերություններին կենտրոնացած լինել և սահուն լինել որոշում կայացնելիս ու խնդիր լուծելիս։ Շրջանների միջև գոյություն ունեցող հետադարձ կապի կառուցվածքը և ընկերության բոլոր անդամների ներգրավվածությունը ստրատեգիական գործընթացներում միացյալ կազմակերպության երաշխիքն են հանդիսանում։ Սոցիոկրատական մոտեցման հիմնական առավելությունները մանրամասնորեն ուսումնասիրվել են, մասնավորապես պրոֆեսոր Ջորջ Ռոմի համագործակցությամբ ։ Ներկայումս սոցիոկրատական սկզբունքները կիրառվում են ամբողջ աշխարհում՝ խոշոր ընկերություններում, փոքր բիզնեսներում, քոլեջներում, էկոգյուղերում, կրոնական կազմակերպություններում, մասնավոր դպրոցներում և այլն։
Ծանոթագրություններ
Կատեգորիա:Կառավարման համակարգեր
Ֆինանսական տեխնոլոգիա
Սահմանում և հիմնական ոլորտներ
Վերջին քառասուն տարվա ընթացքում տպագրված ավելի քան 200 գիտական հոդվածների վերանայումից հետո, որոնք վերաբերում են Fintech տերմինին, Ֆրիբորգի կառավարման դպրոցի պրոֆեսոր Պատրիկ Շուֆելը տվել է հետևյալ բնորոշումը. «Fintech-ը նոր ֆինանսական ոլորտ է, որը տեխնոլոգիաներ է կիրառում ֆինանսական արդյունքների բարելավման համար» ։ Իրեն Օլդրիջը և Սթիվ Կրավցիվը նշում են մի քանի ոլորտներ, որտեղ տարածվում է ֆինանսական տեխնոլոգիան, ինչպիսիք են ապահովագրության ավտոմատացումը, առևտուրը և ռիսկերի կառավարումը։
Ընթացակարգերի առումով «Ֆինանսական տեխնոլոգիա» տերմինը վերաբերում է ֆինանսական ծառայությունների արդյունաբերության նոր ծրագրերին, գործընթացներին, ապրանքներին կամ բիզնես մոդելներին, որոնք բաղկացած են մեկ կամ ավելի ավելացված արժեքի ֆինանսական ծառայություններից, որոնք ամբողջությամբ կամ մեծ մասամբ մատուցվում են ինտերնետով։
Ծառայությունները կարող են միաժամանակ տրամադրվել տարբեր անկախ ծառայություններ մատուցողների կողմից, սովորաբար ներառելով առնվազն մեկ լիցենզավորված բանկ կամ ապահովագրական ընկերություն։ Փոխգործունեությունն ապահովվում է API ինտերֆեյսների միջոցով և հաճախ կարգավորվում են հատուկ օրենքներով և կանոնակարգերով, ինչպիսիք են Եվրոպական վճարային ծառայությունների մասին հրահանգը (European Payment Services Directive):
Կան բոլորովին տարբեր fintech մոդելներ և դասակարգումներ։ Այնուամենայնիվ, fintech ընկերությունների հիմնական տարբերակիչ առանձնահատկությունը նորարարություններ ստեղծելու ունակությունն է։ Ռուսաստանի բանկը խոշոր տվյալների վերլուծությունը, բջջային տեխնոլոգիաները, արհեստական բանականությունը, ռոբոտացումը, կենսաչափությունը, բաշխված գրանցումները համարում են ամենահեռանկարային ֆինանսական տեխնոլոգիաներ ։
Տես նաև
Մարկետփլեյս
Արտաքին հղումներ
Կատեգորիա:Ֆինանսական ծառայություններ Կատեգորիա:Տեխնոլոգիա
Նելլի Ուվարովա
Կենսագրություն
Նելլի Ուվարովան ծնվել է Լիտվայի Մաժեկյայ քաղաքում 1980 թվականի մարտի 14-ին խառը ռուս-հայկական ընտանիքում ։
Ավարտել է Գերասիմովի անվան կինոմատոգրաֆիայի համառուսաստանյան պետական համալսարանը (ВГИК)։
1999 թվականից Ուվարովան սկսել է նկարահանվել կինոֆիլմերում, որոնց թվում է հայտնի «Բումեր» ֆիլմը։
2001 թվականից Ռուսական ակադեմիական երիտասարդական թատրոնի (РАМТ) առաջատար դերասանուհի է, որտեղ խաղում է բազմապլանային դերեր։
2004 թվականին «Ծիածան» (Радуга) Միջազգային փառատոնում ստացել է մրցանակ կանացի լավագույն դերակատարման համար։
2005 թվականին դերասանուհուն հրավիրում են «Մի ծնվիր գեղեցիկ» («Не родись красивой») սերիալի գլխավոր կանացի դերի կատարման համար, որտեղ Նելլին կատարում է «սքանչելի տգեղուհու»՝ Եկատերինա Պուշկարյովայի դերը։ Նկարահանման հրապարակում աշխատում է իր հարազատ քրոջ Ելենա Ուվարովայի հետ, որն էր զգեստների վարպետը։
2007 թվականին Նելլի Ուվարովան հրավեր է ստանում 40-սերիանոց «Ատլանդիտա» սերիալում Վերայի դերա համար, որը հաջողությամբ է անցել է ՍՏՍ (Ռուսաստան) և 1+1 (Ուկրաինա) հեռուստաալիքներով։
Ծանոթագրություններ
Կատեգորիա:Ռուս դերասանուհիներ Կատեգորիա:1980 ծնունդներ Կատեգորիա:Մարտի 14 ծնունդներ Կատեգորիա:Հայկական ծագմամբ ռուսներ Կատեգորիա:Թատրոնի դերասաններ Կատեգորիա:Ռուս կինոդերասանուհիներ Կատեգորիա:ՎԳԻԿ-ի շրջանավարտներ Կատեգորիա:Ռուս հեռուստատեսային դերասանուհիներ
Դավիթ Չիրաճյան
Դավիթ Չիրաճյան, հայկական ծագումով նկարիչ ։
Կենսագրություն
Դավիթ Չիրաճյանը ծնվել է Ստամբուլում։ Սովորել է տեղի հայկական կաթոլիկ դպրոցում։ Նկարել սովորել է այցելելով տարբեր ստուդիաներ, ինչպես նաև Եգիպտոս և Եվրոպա կատարած այցելությունների ժամանակ, սակայն արվեստի գծով ակադեմիական կրթություն չի ստացել ։ Նրա նկարչական գործունեության վրա մեծ ազդեցություն է ունեցել Մկրտիչ Ճիվանյանը ։ Չիրաճյանը դասավանդել է Ստամբուլի գերագույն քաղաքացիական ծառայության դպրոցում։ Պարգևատրվել է մեդալով ։
Չիրաճյանի վերջին ստեղծագործությունները թվագրվում են 19-րդ դարի վերջին։ 1890-ական թվականների ստեղծագործություններում պատկերված են ստամբուլյան տեսարաններ՝ Ստամբուլի Լյանդրովյան աշտարակը, Ռումելիհիսարը, Քյուչուկսու պալատը, Բոսֆորի պատկերը Անատոլիայից, Սարայբուրնուն, Տոպկապի պալատը, ինչպես նաև թեմաներ ստամբուլահայ նկարիչներ Կարապետ Յազմաճյանի և Մկրտիչ Ճիվանյանի ստեղծագործություններից։
Ի տարբերություն իր ժամանակակիցների՝ Չիրաճյանի կտավները գունեղ են և լուսավոր, որոնցում գերիշխում է բաց կապույտը։ Որպես ստեղծագործությունների հիմք՝ Չիրաճյանը օգտագործել է լուսանկարներ։
Ծանոթագրություններ
Կատեգորիա:Հայ նկարիչներ Կատեգորիա:Հայերն Օսմանյան կայսրությունում Կատեգորիա:Ստամբուլում ծնված անձինք Կատեգորիա:Օսմանյան կայսրության նկարիչներ Կատեգորիա:Էթնիկ հայ նկարիչներ
Ցուսիմա
Ցուսիմա (対馬), կղզի, այժմ կղզեխումբ Ճապոնական ծովում։ Պատկանում է Ճապոնիային՝ պատկանում է Նագասակի պրեֆեկտուրային և մինչև 1872 թվականը եղել է Ցուսիմա նահանգի անկախ վարչական միավոր։ Գտնվում է Կորեական նեղուցում՝ Կորեայի և ճապոնական հարավային Կյուսյու կղզու միջև։ Ընդհանուր տարածությունը 696.3 կմ² է։ Բնակչությունը՝ 34,4 հազար բնակիչ (2010)։
Աշխարհագրություն
Ցուսիման իրականում բաղկացած է երկու մեծ կղզիներից, որոնք բաժանված են Օֆունակոսի նեղ նեղուցով, հյուսիսային կղզին կոչվում է Կամիձիմա ( Կամինո, Սիմա), իսկ հարավայինը՝ Սիմոձիմա (Սիմոնա, Սիմա)։ Մի քանի փոքր կղզիներ և ժայռեր նույնպես պատկանում են Ցուսիմային։ Օֆունակոսի նեղուցը ցամաքում չորանում է, ուստի երկու կղզիները հաշվվում են որպես մեկ։ Երկու կղզիների արևմուտքում Ասոյի ծոցն է ։ 1900 թվականին Ասոյի ծոցը Մանձեկի ջրանցքով կապվել էր Միուրայի նեղուցին։ Երկու կղզիները իրար միացած են Մանձեկիի կամուրջով։
Առափնյա գծի երկարությունը մոտ 730 կիլոմետր է։ Երկու կղզիները լեռնային են։ Ամենաբարձր կետը Յաթա Յամա լեռն է (649 մետր)։ Խոշոր քաղաք է Ցուսիման, որը գտնվում է հարավային կղզու արևելյան ափին։ Ռեյդի առումով ափերը խիստ անհարմար են։ Գեղեցիկ բնական նավահանգիստ է Ասոյի ծոցը ։ Ասոյի ծոցի պուրակը հանդիսանում է  Իկի Ցուսիմայի ազգային պարկի մաս։
Պատմություն
XIII դարից մինչև 1871 թվականին Ճապոնիայի վարչական բաժանման վերակազմավորումը Մեյձիի հեղափոխության արդյունքում Ցուսիմայում իշխում էր սամուրայների Со տոհմը։ Միջնադարում այն ​​ծառայել է որպես հենակետ ճապոնական Վոկու ծովահենների համար։ Ի պատասխան նրանց արշավանքների՝ Խոսեոնյան դինաստիայի կորեացի վանգերը 1419 թվականին արշավել են դեպի Ցուսիմա։
Անվախը (ֆիլմ, 1993)
«Անվախը» (Fearless), սուր զարգացումներ պարունակող հոգեբանական դրամա ժանրի ֆիլմ, որը նկարահանվել է 1993 թվականին ավստրալիացի ռեժիսոր Փիթեր Ուիլի կողմից, հիմնվելով Ռաֆաել Իգլեսիասի ռոմանի վրա։
Ցուսիմա
Ցուսիմական միջադեպ
1861 թվականին ռուսական կորսետ «Պոսադնիկ»-ը ավելի քան ութ ամիս կանգնած էր Թաթարական ծովածոցում, իսկ Ցուսիմայի իշխանությունները ռուսներին զիջեցին կղզու տարածքի մի մասը, որի վրա ռուս նավաստիները ստեղծեցին ժամանակավոր բնակավայր։ Սա դժգոհություն էր առաջացրել բակուֆուի մոտ և ռուսներին վտարելու համար Ճապոնիայի կենտրոնական իշխանությունները որոշեցին օգտագործել Մեծ Բրիտանիային։
Անվախը (ֆիլմ, 1993)
Դերասանուհի Ռոզի Պերեսը (en:Rosie Perez) ֆիլմում կերտած իր դերի համար առաջադրվել է «Օսկար»-ի և «Ոսկե գլոբուս»-ի մրցանակներին, որպես երկրորդ պլանի լավագույն դերասանուհի։
Մաքս Կլեյնի դերը Ջեֆ Բրիջեսի ամբողջ կարիերայի ընթացքում լավագույն դերերից մեկն է  ։
Ցուսիմա
Ցուսիմական միջադեպ
1861 թվականի օգոստոսին Ճապոնիայի կառավարությունը կղզում ռուսական ներկայության մասին տեղեկատվությունը փոխանցեց բրիտանական փոխծովակալ Հոուփին նշելով, որ դա կարող է վտանգ ներկայացնել բրիտանական առևտրի համար ։ Ռուսաստանի վրա բրիտանական և ճապոնական համատեղ դիվանագիտական ​​ճնշման արդյունքում մի քանի ամիս անց Սանկտ Պետերբուրգից «Պոսադնիկին» հանձնարարվեց անհապաղ լքել Ցուսիման ՝ ճապոնացիներին ապացուցելու ռուսական բարի կամքը ։
Անվախը (ֆիլմ, 1993)
Սյուժե
Ինքնաթիռի անտարբեր տեսակետ ունեցող օպերատորի ուշադրությունը ուղղված էր դեպի իր կոշիկները։ Նրա անպատասխանատվության պատճառով տեղի է ունենում մի մեծ աղետ, որի ժամանակ ինքնաթիռը սկսում է դուրս գալ վերահսկողությունից և ցած ընկնել։ Ամբողջովին ջարդված «Բոինգ» ինքնաթիռից մնացել էին միայն նրա բեկորները և մի համեստ շամպայնի շիշ։ Ճարտարապետ Մաքս Կլեյնը և Կառլա Ռոդրիգոն այն եզակի մարդկանց թվում էին, որոնց հաջողվել էր գոյատևել ավիացիոն աղետից հետո։ Աղետի ականատեսների համար անցկացվող խմբային թերապիաներից անցել էր երեք ամիս։ Կաթոլիկության մոլի դավանողուհի Կառլան իրեն մեռադրում էր իր երեխայի մահի մեջ, երբ այդ չարաբաստիկ թռիչքի ժամանակ նա կորցրել էր իր երկուամյա երեխային, ով թռչում էր իր հետ և մահացավ, մայրիկը չկարողացավ նրան բռնել ինքնաթիռի ընկնելու ժամանակ։ Եվ նա միակն է, ով հասկանում է Մաքսի զգացողությունները։
Ցուսիմա
Տակեսիկ
1885 թվականին Գերմանական կայսրությունը  ցանկություն ուներ գնել Ցուսիմա կղզին։
Անվախը (ֆիլմ, 1993)
Սյուժե
Իսկ Մաքսը, լրջորեն պատճառաբանում է, որ «վթարը, դա իր կյանքի լավագույն էպիզոդն է», քանի որ իր կյանքը սկսում է սկզբից, սեր և ամուսնություն, մահ, Աստված, և մահից հետո կյանք։
Ցուսիմա
Տակեսիկ
1880-ական թվականներին ճապոնացիները սկսեցին ամրացնել Ասոյի ծոցի մուտքը։ 1900 թվականին ծովախորշի խորքում գտնվող Տակեսիկի նավահանգիստը պաշտպանվում էր ցածր աշտարակներում գտնվող մի քանի թնդանոթներով ։
Անվախը (ֆիլմ, 1993)
Արտաքին աղբյուրներ
Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:1990-ականների դրամա ֆիլմեր Կատեգորիա:1993 ֆիլմեր Կատեգորիա:Warner Bros. ֆիլմեր Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:Ամերիկյան վեպերի էկրանավորումներ Կատեգորիա:Իրական դեպքերի հիման վրա նկարահանված ֆիլմեր
Ցուսիմա
Ցուսիմայի ճակատամարտ
1905 թվականի մայիսի 14 (27)-ից մինչև 1905 թվականի մայիսի 15 (28)-ը ռուս-ճապոնական պատերազմի ընթացքում ծովային մարտեր են տեղի ունեցել Ցուսիմա կղզու տարածքում։
Տնտեսություն
Կղզու տնտեսական գործունեությունը հիմնականում կապված է ձկների և ծովամթերքների (հատկապես կաղամարի) վերամշակման հետ։ Զարգացած է նաև զբոսաշրջությունը։ Կղզու կենտրոնը Ցուսիմա համանուն քաղաքն է, որը ստեղծվել է 2004 թվականին յոթ գյուղերի միաձուլման արդյունքում։
Գրականություն
Կատեգորիա:Ճապոնիայի կղզիներ Կատեգորիա:Կյուսյու տարածաշրջան Կատեգորիա:Կղզիներ այբբենական կարգով
Զե Լուիշ
Ակումբային կարիերա
Զե Լուիշը ծնվել է Կաբո Վերդեում և 18 տարեկանում տեղափոխվել է Պորտուգալիա, որտեղ սկսել է իր պրոֆեսիոնալ կարիերան « Ժիլ Վիսենտե » ակումբում։ 2009 թվականի նոյեմբերի 29-ին «Շավիշ» ակումբի դեմ խաղում կատարել է իր նորամուտը պորտուգալական Սեգունդայում 2010 թվականի ապրիլի 15-ին «Բեյրա Մար» ակումբի դեմ խաղում խփել է իր առաջին գոլը թիմի կազմում ։ Առաջին երկու մրցաշրջաններում նա ցուցաբերել է բարձր արդյունավետություն, դարձել է ակումբի լավագույն ռմբարկու, թիմին օգնել է անցնել էլիտա և հասնել միչև Պորտուգալական լիգայի գավաթի խաղարկության եզրափակիչ։ Իր խաղով Զե Լուիշը գրավել է ավելի հայտի ակումբների ուշադրությունը։ 2011 թվականի ամռանը նա տեղափոխվել է «Բրագա»՝ ակումբի հետ կնքելով հնգամյա պայմանագիր։ Նոր թիմում իր առաջին մրցաշրջանն անցկացրել է հաջողությամբ, սակայն հետո նրա մոտ սկսել է անկում, և նա վարձավճարով տեղափոխվել է «Ժիլ Վիսենտե»։ Մեկ տարի անց Զե Լուիշը վերադարձել է «Բրագա»։ 2012 թվականի օգոստոսի 25-ին «Բեյրա Մար» ակումբի դեմ խաղում նա կատարել է իր նորամուտը Սանգրիշ լիգայում ։ Նոյեմբերի 3-ին իր նախկին ակումբ «Ժիլ Վիսենտեի» դեմ խաղում Զե Լուիշը խփել է իր առաջին գոլը «Բրագայի» կազմում ։ 2013 թվականին դարձել է Պորտուգալական լիգայի գավաթի խաղարկության դափնեկիր։
Ամռանը Զե Լուիշը վարձավճարով տեղափոխվել է հունգարական «Վիդեոտոն»։ Հուլիսի 28-ին « Խալադաշ » ակումբի դեմ խաղում նա կատարել է իր նորամուտը Հունգարիայի առաջնությունում ։ Սեպտեմբերի 21-ին « Կեչկեմետ » ակումբի դեմ խաղում խփել է իր առաջին գոլը «Վիդեոտոնի» կազմում ։ Նա օգնել է իր թիմին դուրս գալ Հունգարիայի Գավաթի խաղարկության եզրափակիչ։ Պայմանագրի ժամկետի ավարտից հետո վերադարձել է «Բրագա»։
«Սպարտակ» (Մոսկվա)
2015 թվականի սկզբում Զե Լուիշով հետաքրքրվել է « Պորտուն », «Բենֆիկան» և մոսկովյան « Դինամոն » ։ Ամռանը նա տեղափոխվել է մոսկովյան « Սպարտակ »՝ կնքելով չորսամյա պայմանագիր։ Տրանսֆերի արժեքը կազմել է 6,5 միլիոն եվրո։ Հուլիսի 17-ին «Ուֆա» ակումբի դեմ խաղում Զե Լուիշը կատարել է իր նորամուտը ՌՖՊԼ-ում՝ երկրորդ խաղակեսում փոխարինելով Յուրա Մովսիսյանին։ Այդ խաղում նա խփել է իր առաջին գոլը «կրամրասպիտակների» կազմում ։ Հուլիսի ավարտին փոխել է իր համարը «99»-ից «20» այն բանից հետո, երբ թիմից հեռացել է Պատրիկ Էբերտը ։ Օգոստոսի 3-ին « Ռուբին » ակումբի դեմ խաղում գոլային փոխանցում է կատարել Մովսիսյանին, տնային խաղում, որի շնորհիվ խփվել է խաղի միակ գոլը ։ Օգոստոսի 22-ին « Ամկար » ակումբի դեմ խաղում առաջին անգամ խաղադաշտ է դուրս եկել հիմնական կազմում ։
Սեպտեմբերի 23-ին Ռուսաստանի գավաթի խաղարկության 1/16 եզրափակչի՝ Նիժնի Նովգորոդի «Վոլգայի» (7:0) դեմ խաղում ձևակերպել է «դուբլ» և օգնել է իր թիմին խոշոր հաղթանակ տանել։ Սեպտեմբերի 26-ին « Զենիթ » ակումբի դեմ խաղում Զե Լուիշը բացել է հանդիպման հաշիվը՝ գնդակը նետելով Լոդիգինի գլխավերևով ։ Այդ խաղում ստացել է ազդրի հետին մակերևույթի վնասվածք և դուրս մնացել մեկ ամսով ։ Նոյեմբերի 30-ին « Ռուբին » ակումբի դեմ խաղում խփել է իր առաջին գոլը վնասվածքից հետո ։
2016 թվականի օգոստոսի 21-ին « Կրասնոդար » ակումբի դեմ խաղում կատարել է «դուբլ»՝ խփելով իր առաջին գոլը նոր մրցաշրջանում ։ 2016 թվականի հոկտեմբերի 29-ին ԲԿՄԱ-ի դեմ խաղում կատարել է գոլային փոխանցում, ձևակերպել «դուբլ» և հաղթանակ բերել իր թիմին ։ 2017 թվականին Զեն օգնել է «Սպարտակին» դառնալ չեմպիոն։
Նույն թվականի հուլիսի 12-ին խաղացողը երկարաձգել է պայմանագիրը մոսկվայի «Սպարտակի» հետ մինչև 2021 թվականի հունիսի 30-ը։ 2017/18 Չեմպիոնների լիգայի խմբային փուլի՝ իսպանական «Սևիլիայի» և սլովենական «Մարիբորի» դեմ խաղերում Զե Լուիշը խփել է մեկական գոլ։
2018 թվականի հոկտեմբերի 4-ին Եվրոպայի լիգայի «Վիլյառեալի» դեմ խաղում ձևակերպել է «դուբլ» ։ 2018 թվականի հոկտեմբերի 21-ին խփել է երկու գոլ Տուլայի « Արսենալի » դարպասին, բայց «Սպարտակն» արդյունքում պարտվել է (2:3)։ 2018 թվականի դեկտեմբերի 8-ի խաղում, որը եղել է վերջինը ձմեռային ընդմիջումից առաջ, ձևակերպել է «դուբլ» « Անժիի » դեմ խաղում (3:0)։ 2019 թվականի գարնանը խփել է մեկական գոլ « Կրասնոդար » (1:1), «Ուֆայի» (1:0) և «Կռիլյա Սովետով» (2:1) ակումբների դեմ խաղերում։
Ընդհանոր «Սպարտակի» կազմում Ռուսաստանի առաջնությունում անցկացրել է 85 խաղ՝ խփելով 25 գոլ։ Եվրագավաթներում մոսկովյան ակումբի կազմում հարձակվողն անցկացրել է 15 խաղ՝ խփելով 5 գոլ։
«Պորտու»
2019 թվականի հուլիսին Լուիշը տեղափոխվել է «Պորտու» ։ 2019 թվականի օգոստոսի 7-ին Չեմպիոնների լիգայի նախընտրական փուլի՝ ռուսական «Կրասնոդարի» դեմ խաղում նա կատարել է իր նորամուտը նոր ակումբում ։ Մեկ շաբաթ հետո անցկացված պատասխան խաղում Զե Լուիշը խփել է իր առաջին գոլը «Պորտուի» կազմում ։ Օգոստոսի 17-ին Սետուբալի «Վիտորիա» ակումբի դեմ խաղում Զե Լուիշը ձևակերպել է հեթ-տրիկ ։ Օգոստոսի 24-ին խփել է հաղթական գոլը Լիսաբոնի «Բենֆիկա» ակումբի դեմ խաղում (2:0)։
Կարիերան հավաքականում
2010 թվականի մայիսի 24-ին Պորտուգալիայի հավաքականի դեմ ընկերական խաղում Զե Լուիշը կատարել է իր նորամուտը Կաբո Վերդեի հավաքականում ։
Հավաքականի կազմում իր առաջին գոլը խփել է 2014 թվականի սեպտեմբերի 6-ին Նիգերիայի հավաքականի դեմ խաղում, որն անցկացվել է Աֆրիկյան ազգերի գավաթի խաղարկության նախընտրական փուլում։ Չորս օր անց գոլ է խփել Զամբիայի հավաքականի դեմ նախընտրական խաղում։ Որոշ աղբյուրներում նշվում է, որ Զե Լուիշը հավաքականի կազմում գոլ է խփել 2012 թվականին Սիերա Լեոնեի դեմ խաղում 2014 թվականի աշխարհի առաջնության նախընտրական փուլում (հունիսի 2) և Մադագասկարի դեմ խաղում 2013 թվականի Աֆրիկյան ազգերի գավաթի նախընտրական փուլում (հունիսի 16), սակայն աղբյուրների մեծ մասում նշվում է, որ այդ գոլերը խփել են այլ ֆուտբոլիստներ (Սիերա Լեոնեի դարպասը գրավել է Մարկու Սուարեշը , Մադագասկարի դարպասը երկու գոլ է խփել Ռայան Մենդեշը և մեկ գոլ՝ Ջանինին  )։
Խաղերը և գոլերը հավաքականում
Ընդհանուր՝ 17 խաղ / 2 գոլ, 9 հաղթանակ, 1 ոչ-ոքի, 7 պարտություն
Ձեռքբերումներ
Թիմային «Ժիլ Վիսենտե»
« Բրագա »
« Սպարտակ » (Մոսկվա)
Անձնական
Անձնական կյանք
Նախկին ընկերուհին՝ Ռաֆաելա։ Նրանք ունեն երկու երեխա, տղան՝ Լեոն, աղջիկը՝ Միյան ։ Ռուսաստանում գտնվելու ժամանակ ընտանիքն առանց նրա ապրել է Լիսաբոնում։ 2018 թվականի փետրվարից հանդիպել է պարուհի Ալեսայի հետ, 2019 թվականին զույգը բաժանվել է։ 2019 թվականի ապրիլի 1-ին Զե Լուիշը Ինստագրամի իր էջում հայտարարել է իր և Ալեսայի հարաբերությունների վերականգնման մասին  ։
Արտաքին հղումներ
Կատեգորիա:Պորտուի ֆուտբոլիստներ Կատեգորիա:Բրագայի ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Ֆուտբոլիստներ Կաբո Վերդեից Կատեգորիա:Կաբո Վերդեի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Կոնստանտին Դանզաս
Կոնստանտին Կարլովիչ Դանզաս (Константин Карлович Данзас, մականունը՝ Արջ («Медведь»), 1801  – 3 փետրվարի, 1870), ռուսական կայսերական բանակի սպա, Ալեքսանդր Պուշկինի դասընկերը լիցեյում, նրա մարտավկան բարոն Ժորժ Շառլ Դանտեսի մենամարտի ժամանակ։
Ծագում
Կոնստանտին Դանզասի պապը եղել է Էլզասի թագավորական դատախազ Ժան Բատիստ դ’Անզասը (1738-1821), որը, հեղափոխական տրիբունալի կողմից դատապարտված լինելով մահապատժի, փախել է Ռուսաստան և բնակություն հաստատել Ցարսկոսելսկի գավառի Կեմպոլովո դաստակերտում։ Նրա որդին՝ Շառլը (ռուսական փաստաթղթերում՝ Կարլ Իվանովիչ) եղել է ռուսական ծառայության գեներալ-մայոր, Տավրիչեսկի գրենադերական գնդի շեֆ։ Ամուսնացած է եղել Կորֆ քույրերից մեկի, ապա մյուսի հետ և ստացել կուռլանդական ազնվականի կոչում։ Կոնստանտինը ծնվել է նրա երկրորդ ամուսնության ժամանակ ։
Կոնստանտին Դանզասի եղբայրներից Բորիսը (1799-1868) ծառայել է որպես Սենատի օբեր-դատախազ, իսկ Կարլը (1809-1885) եղել է Տամբովի նահանգապետ։
Կարիերա
Կոնստանտին Դանզասը եղել է Ցարսկոե Սելոյի լիցեյի առաջին աշակերտներից մեկը։ Այնտեղ սովորելու տարիներին մտերմացել է Ալեքսանդր Պուշկինի և Իվան Պուշչինի հետ, հրատարակել «Лицейский мудрец» («Լիցեյի իմաստուն») դպրոցական ձեռագիր ամսագիրը և ինքն էլ գրել է նրա համար։ «Նա արջ էր, բայց սիրելի արջուկ» («Он был медведь, но мишка милой»),- ասվում էր նրա մասին լիցեյական երգում։ Ունեցել է նաև «Դանցիգի պաշարում» («Осада Данцига») մականունը ։
Լիցեյի ուսուցիչները բոլորովին ցածր էին գնահատում Դանզասի ընդունակությունները, աշխատասիրությունն ու վարքը. «Лицейские наставники весьма низко оценивали и способности Данзаса, и его прилежание, и поведение: «բարկացկոտ է, կոպիտ, ոչ երախտագետ ու անմաքրասեր... գիտությունների նկատմամբ, որ պահանջում են մտավոր աշխատանք, նա քիչ է ցուցաբերում ձգտում և ընդունակություններ։ Ոչ միշտ է բարեկիրթ...» ։ 1817 թվականին նա ավարտել է լիցեյը ամենացածր ստանդարտով՝ բանակի (ոչ թե գվարդիայի) սպա, եղել է պրապորշչիկ Ինժեներական կորպուսում, 1827 թվականից՝ Կոկասյան առանձին կորպուսի շտաբս կապիտան։ Մասնակցել է պարզիկների դեմ արշավանքներին (1826, 1827, 1828), 1828-1829 թվականներին մասնակցել է թուրքերի դեմ մարտերին Եվրոպայում։ Ռուս-թուրքական պատերազմում աչքի ընկնելու համար ստացել է կապիտանի աստիճան։ 1828 թվականին Բրաիլովի ճակատամարտում վիրավորվել է ձախ ուսից ոսկորի մասնատմամբ։ Նույն թվականի հունիսին պարգևատրվել է ոսկե կիսասուսերով, որը կրում էր «Արիության համար» գրությունը։ Ծառայության ժամանակ փոխգնդապետ Դանզասը ստացել է միայն դրական որակումներ. «...Ծառայության ընթացքում ջանասեր է, խելքի ունակությունները բավական լավ են, բարոյականության տեսանկյունից ազնվաբարո է և տնտեսության մեջ շատ համեստ» ։ 1844 թվականի մարտի 26-ին ստացել է գնդապետի աստիճան։
Ցանկացել է ամուսնանալ Պավել Նաշրոկինի այրու՝ Վերա Ալեքսանդրովնայի հետ, սակայն մերժում է ստացել։ 1857 թվականին թոշակի է անցել՝ ստանալով գեներալ-մայորի կոչում։ Ընտանիք չի ունեցել և մահացել է զարմուհու ձեռքերի վրա։ Չնայած լյութերական դավանանքին ՝ թաղվել է Սանկտ Պետերբուրգի Վիբորգսկի կաթոլիկական գերեզմանատանը։ 1936 թվականին գերեզմանատան փակման պատճառով նրա աճյունը առանց շիրմաքարի տեղափոխվել է Ալեքսանդրո-Նևսկի լավրայի Տիխվինսկի գերեզմանատուն (Արվեստի գործիչների գերեզմանատուն) ։ Տիխվինյան գերեզմանատանը տեղադրվել է նոր շիրմաքար ։
Մասնակցություն Պուշկինի մենամարտին
Ալեքսանդր Պուշկինի՝ 1837 թվականի հունվարի 27-ին Սանկտ Պետերբուրգի ծայրամասում տեղի ունեցած մենամարտի ժամանակ որպես նրա մարտավկա հանդես գալու համար Կոնստանտին Դանզասը դատապարտվել է կախաղանի։ Սակայն ռազմական և հսկողական ղեկավարության դիմումի շնորհիվ կայսրը նրա պատիժը փոխել է Պետրոպավլովյան ամրոցում լրացուցիչ երկու ամիս կալանքով (ինչը սովորական էր այդ ժամանակի մենամարտերի գործերում)։ Ազատություն Դանզասն ստացել է 1937 թվականի մայիսի 19-ին։ Մենամարտից երկու տարի անց՝ 1839 թվականին, պարգևատրվել է Սուրբ Ստանիսլավի 2-րդ աստիճանի շքանշանով, իսկ 1840 թվականին այդ շքանշանին ավելացվել է կայսերական թագ։
1900 թվականին Պյոտր Կաուֆմանի (1857-1926) խմբագրությամբ հրատարակված «1837 թվականի ռազմական-դատական իրական գործը» («Подлинное военно-судное дело 1837 г.») չի ներառել երկու թերթեր, որոնք, ինչպես նշել է խմբագիրը ներածական խոսքում, «կորել» են և հավանաբար պարունակել են Դանզասի ցուցմունքները (հրատարակված թղթերում կան միայն նրա «վերահարցաքննության» («передопрашивания») նշումները)։ Դրանից բացի՝ հրատարակված նյութերից պարզ չի դառնում, թե ով է առաջինը մատնել կատարվածը։ Դատելով Դանզասի որոշ խոսքերից («Բարոն Գեկերնի ու Դանտեսի կողմից էր, իմիջիայլոց, նաև հանգուցյալ կոմս Ալեքսանդր Բենկենդորֆը, որը չէր սիրում Պուշկինին։ Միայն նրա այդ անբարյացակամությամբ, ասում է Դանզասը, կարելի է բացատրել, որ Պուշկինի մենամարտը չի կանխվել ոստիկանության կողմից։ Ժանդարմներն ուղարկվել են, ինչպես ինքն է լսել, Եկատերինգոֆ, կարծես թե սխալմամբ», «Դանզասն ընդունել է այդ առաջարկը, բայց մերժել է մյուսը, որ այդ նույն ժամանակ Դանտեսի կողմից նրան արված առաջարկը՝ գաղտնի պահել նրա մասնակցությունը մենամարտին») կարելի է ենթադրել, որ այդ մատնիչը (նույնիսկ մենամարտից առաջ, թեև հետաքննության բոլոր պաշտոնական փաստաթղթերում նշված է, ըստ իր խոսքերի, որ Պուշկինը նրան իր մարտավկան լինելու առաջարկով դիմել է մենամարտից ընդամենը մի քանի ժամ առաջ՝ պատահական հանդիպման ժամանակ) եղել է հենց ինքը, ինչով էլ կարելի է բացատրել նաև դատական գործից որոշ թղթերի «անհետանալը»։
Մենամարտից առաջ Դանտեսի՝ օղազրահ կամ լանջապանակ հագած լինելու վարկածի տարածումից հետո որոշ ուսումնասիրողներ սկսել են մենամարտը դիտարկել որպես կանխամտածված սպանություն և նրա մահվան ակամա մեղավոր են հայտարարել Դանզասին։ Վերջինիս մեղքը համարվել է այն, որ նա մենամարտից առաջ չի ստուգել Դանզասի հագուստը։ Դանզասը նաև խախտել է մենամարտերի կանոնները՝ մենամարտի վայր չհրավիրելով բժշկի և չպնդելով, որ դրանից հետո կազմվի մանրամասն արձանագրություն (Միխայիլ Յաշին)։ Յաշինին հերքում է Յանինա Լևկովիչը՝ նշելով, թե չի պահպանվել ոչ մի վկայություն մենամարտից առաջ հակառակորդի հագուստի զննման վերաբերյալ, և դրա փրձը կարող էր անհարմար վիճակի մեջ դնել ստուգողին, վրդովմունքի առաջացնել և նոր մենամարտի պատճառ դառնալ։ Մենամարտի մասնակիցը չէր համարձակվի հագուստի տակից հագնել որևէ պաշտպանիչ միջոց, քանի որ ցանկացած վնասվածքից անմիջապես հետո կատարվում էր տուժողի զննություն։ Դա կարող էր հանգեցնել պատվազրկության, արտաքսման կամ հասարակության կողմից մերժման։ Դանզասին քննադատողները հաշվի չեն առնում նաև այն, որ Պուշկինն ինքնակամ է գնացել մենամարտի պայմանների խստացման՝ ցուցաբերելով արհամարհանք եվրոպական ավելի մեղ կանոնների նկատմամբ (Եվրոպայում մենամարտերի պրակտիկան գրավոր կերպով հաստատվել է 1836 թվականին)։ Բժշկի ներկայությունը հավանաբար կմեղմացներ բանաստեղծի տառապանքները, բայց չէր փրկի նրան, քանի որ այդ ժամանակի բժշկության հնարավորությունների պայմաններում նրա վերքը մահացու էր։ Մենամարտից անմիջապես հետո Դանզասը չի պահանջել արձանագրության կազմում, քանի որ նրա համար ավելի կարևոր էր վիրավոր Պուշկինին արագ տուն հասցնելը։
Կա հիշատակություն (Ա. Ն. Վենեվիտինովայի՝ Սերգեյ Պուշկինին ուղղված նամակում) այն մասին, թե Դանզասը պատրաստվում էր մենամարտի կանչել Դանտեսին. «Դանզասն ասաց նրան, որ պատրաստ է վրեժ լուծել նրա համար նրանից, ով վիրավորել է նրան։ – Ոչ, ոչ,– պատասխանեց Պուշկինը,– հաշտություն, հաշտություն...»
Գրականություն
Կատեգորիա:Ռուս զինվորականներ Կատեգորիա:Ալեքսանդր Պուշկին
Էնն Բրոնտե
Էնն (Աննա) Բրոնտե (Anne Brontë, )` անգլիացի գրող և պոետ, Բրոնտե քույրերից կրտսերը։ «Ագնես Գրեյ», «Անծանոթուհին Ուայլդֆել-Հոլլից» և մի շարք բանաստեղծությունների հեղինակ է։
Էնն Բրոնտեն իռլանդական ծագմամբ աղքատ հոգևորական Պատրիկ Բրոնտեի և նրա կնոջ՝ Մարի Բրենուելի կրտսեր դուստրն է։ Մայրը մահացել է, երբ Էննը երկու տարեկան չկար։ Կյանքի մեծ մասը Էննը անց է կացրել Հաուորտ գյուղում (Արևմտյան Յորքշիր)։ Երկու տարի սովորելով Ռոու Հեդ դպրոցում՝ նա սկսում է աշխատել դաստիարակչուհի՝ դառնալով քույրերից միակը, ով հաջողության է հասնում այդ գործում. չնայած առաջին անհաջողությանը Ինգեմ ընտանիքում՝ հետագայում նա հինգ տարի սովորեցրել և դաստիարակել է Ռոբինսոնների երեխաներին։ Դրանից հետո կրտսեր Բրոնտեն, ինչպես նրա քույրերը, սկսում է գրական գործունեություն։ 1846 թվականին լույս է տեսնում Շարլոտայի, Էմիլիիի և Էննի բանաստեղծությունների համատեղ ժողովածուն, ահաջրդ տարում՝ Էննի Ագնես Գրեյ վեպը, որը հիմնված էր նրա՝ դաստիարակչուհու փորձի վրա։ Հաջողությունն այցելում է գրողին երկրորդ՝ Անծանոթուհին Ուայլդֆել-Հոլլից վեպից հետո։ 1848 թվականին հրատարակված գիրքը քննադատում էր կնոջ դիրքը ընտանիքում՝ մարտահրավեր նետելով վիկտորինյան Անգլիայի կառույցին։ Անծանոթուհին Ուայլդֆել-Հոլլից համարվում է առաջին ֆեմինիստական վեպերից մեկը։ Գրքի հրատարակումից չանցած մեկ տարի՝ 29-ամյա Էնն Բրոնտեն մահանում է տուբերկուլյոզից։
Համեմատած ավագ քույրերի հանրաճանաչությանը՝ 4 վեպերի հեղինակ (այդ թվում՝ Ջեյն Էյր) Շարլոտային և Մոլեգին հղմերի դարավանդի հեղինակ Էմիլիին, Էնն Բրոնտեի գրական փառքը մեծ չէ։ Դրա հիմնական պատճառը համարվում է այն, որ կրտսեր քրոջ մահից հետո Շարլոտան արգելում է Անծանոթուհին Ուայլդֆել-Հոլլից վեպի հետագա հրատարակությունը, որը լայն արձագանք էր գտել հասարակության մեջ։ Էննի երկու գրքերն էլ, որոնց հատուկ է ռեալիզմն ու երգիծանքը, արմատապես տարբերվում են նրա քույրերի ռոմանտիկական ստեղծագործություններից, սակայն այնպես, ինչպես Էմիլիիի և Շարլոտայի գրքերը, դարձել են անգլիական գրականության դասականներից։
Վաղ տարիները
Էննի հայրը՝ Պատրիկ Բրոնտեն (1777-1861 թթ.) ծնվել է Էմդեյլում՝ Դաուն կոմսությունում (Իռլանդիա) գտնվող Լոխբրիկլենդ գյուղից ոչ հեռու՝ երկու սենյակից բաղկացած քոթեջում։ Նա աղքատ իռլանդական ֆերմերներ Հյու Բրանտի և Էլյանոր Մակ-Կլորի տասը երեխաներից ավագն էր։ Իռլանդական Մակ-Էյ Օ'Պրենտի (Mac Aedh Ó Proinntigh) ազգանունը անգլիականացվել է՝ Պրանտի (Prunty) կամ Բրանտի (Brunty)։ Չցանկանալով համակերպվել աղքատության հետ՝ Պատրիկը սովորել է գրել և կարդալ, իսկ 1798 թվականից սկսել է սովորեցնել ուրիշներին։ 1802 թվականին՝ 26 տարեկանում նա տեղ է ստանում Սբ. Հովհանի քեմբրիջյան քոլեջի աստվածաբանության ամբիոնում և իր ազգանունն ավելի բարեհնչյուն է դարձնում՝ Բրնտե (Brontë)։ 1807 թվականին Պատրիկ Բրոնտեն ձեռնադրվում է անգլիական եկեղեցու քահանա։ Մի քանի տարի անց նա հրատարակում է իր առաջին բանաստեղծությունները, այդ թվում՝ «Ձմռան երեկոյի մտորումներ» (Winter Evening Thoughts, 1810, տեղական թերթում), ինչպես նաև՝ «Գյուղական բանաստեղծություններ» ժողովածուն (Cottage Poems, 1811)։ 1811 թվականին Բրոնտեն դառնում է Հարտսհեդի Սբ. Պետրոս եկեղեցու ծխական քահանան (Արևմտյան Յորքշիր), իսկ հաջորդ տարի Աստվածաշնչյան գիտելիքների փորձագետ է նշանակվում մեթոդական ակադեմիայի «Վուդհաուս Գրուվ» դպրոցում։ Այստեղ երեսունհինգ տարեկանում հանդիպում է իր ապագա կնոջը՝ դպրոցի տնօրենի զարմուհի Մարի Բրենուելին։
Մարի Բրաունելը (1783-1821 թթ.) ծնվել է Թոմաս Բրենուելի, ով նպարեղենի ու թեյի հաջողակ վաճառական էր Պենզանսից, և Էնն Կրեյնի՝ ոսկերչի դստեր ընտանիքում։ Նա տասնմեկ երեխաներից ութերորդն էր, մեծացել էր անհոգ և բարեկեցիկ։ Այն բանից հետո, երբ մեկ տարվա տարբերությամբ մահանում են նրա ծնողները, մեկնում է «Վուդհաուս Գրուվ» դպրոց՝ մորաքրոջն օգնելու։ Նա Պատրիկ Բրանտեին հանդիպում է երեսուն տարեկանում։ Նա փոքրիկ, կոկիկ, կիրթ, ինտելեկտուալ լեդի էր և հավատարիմ էր մեթոդաբանությանը, ինչը անմիջապես գրավում է երիտասարդի ուշադրությունը։
Սոցիալական անհավասարությունը չի խանգարում Մարիին և Պատրիկին ընտանիք ստեղծել. 1812 թվականի դեկտեմբերի 29-ին նրանք ամուսնանում են։ Նրանց առաջին երեխան՝ Մարին (1814-1825 թթ.) ծնվում է երիտասարդ ընտանիքի Հարտսհեդ տեղափոխվելուց հետո։ 1815 թվականին՝ երկրորդ դստեր՝ Էլիզաբեթի (1815-1825 թթ.) ծննդից քիչ անց Պատրիկը նշանակվում է Բրեդֆորդից ոչ հեռու գտնվող Տորնտոն գյուղի եկեղեցու տեղապահ։ Տորնտոնում ծնվում են մյուս երեխաները՝ Շարլոտան (1816-1855 թթ.), Պատրիկ Բրենուելը (1817-1848 թթ.), Էմիլի Ջեյնը (1818-1848 թթ.) և Էննը (1820-1849 թթ.)։
Մանկությունը
Էննը՝ Բրոնտեների վեց երեխաներից կրտսերը, ծնվել է 1820 թվականի հունվարի 17-ին Տորնտոնում՝ Մարկետ-սթրիթի 74 տանը, որտեղ նրա հայրը համայնք ուներ։ Մարտի 25-ին մկրտվում է, ինչից հետո Պատրիկ Բրոնտեն մշտական համայնք է ստանւմ Հայորտում, և 1820 թվականի ապրիլին ընտանիքը տեղափոխվում է նոր բնակության վայր։ Հինգ սենյակից բաղկացած պաստյորատը դառնում է այն տունը, ուր մինչ կյանքի ավարտն ապրում է նրանցից յուրաքանչյուրը։
Էննը հազիվ մի տարեկան էր, երբ մոր առողջությունը զգալիորեն վատանում է։ 1821 թվականի սեպտեմբերի 15-ին Մարի Բրենուելը մահանում է արգանդի քաղցկեղից։ Չցանկանալով, որ երեխաները մեծանան առանց կանացի խնամքի՝ Պատրիկ Բրոնտեն փորձում է նոր կին գտնել, բայց անհաջող։ Հաուորտում բնակություն է հաստատում Էլիզաբեթ Բրենուելը (1776-1842 թթ.), ով նախապես եկել էր այստեղ մահացող քրոջը հոգ տանելու համար, այնուհետև, առաջնորդվելով պարտքի զգացումով, ընդմիշտ նվիրում է իրեն նրա երեխաների դաստիարակությանը։ Էլիզաբեթը խիստ կին էր, ով իր զարմիկներից հարգանք էր սպասում և ոչ թե սեր։ Նրա և ավագ երեխաների մեջ ոչ մի կապվածություն չկար, սակայն կրտսերը նրա սիրելին էր։ Էննը քնում էր նրա սենյակում, ինչի արդյունքում նրանք շատ են մտերմանում։ Հնարավոր է դա ազդեցություն է թողնում աղջկա բնավորության և կրոնական հայացքների վրա։
Ըստ Շարլոտայի կենսագրության, որը գրել է նրա ընկերուհի Էլիզաբեթ Հեսկելը, Պատրիկ Բրոնտեն հիշում է, որ կրտսեր դստեր ինտելեկտը զարգացել է շատ վաղ. մի անգամ հայրը հարցրել է, թե ինչ է նա ուզում ամենաշատը, վերջինս պատասխանել է. «Ապրած տարիներ և կենսափորձ»։ Այդ ժամանակ Էննը չորս տարեկան է եղել։
1824 թվականի գարնանը Պատրիկը ավագ դուստրերին (Մարիին, Էլիզաբեթին, Շարլոտային և Էմիլիին) ուղարկում է Կրոֆտոն-Հոլի դպրոց (Կրոֆտոն, Արևմտյան Յորքշիր), իսկ ավելի ուշ՝ Clergy Daughters դպրոց (Կովան-Բրիջ, Լանկաշիր)։ Երբ Մարին և Էլիզաբեթը մահանում են տուբերկուլյոզից (համապատասխանաբար մայիսի 6-ին և հունիսի 15-ին), Շարլոտան և Էմիլին անհապաղ վերադառնում են տուն։ Ավագ երեխաների անսպասելի մահը այնպես է հուզում Բրոնտեին, որ այլևս չի ցանկանում մյուսներին հեռացնել իրենից։ Արդյունքում քույրերի ու եղբոր ուսուցումը հինգ տարի տեղի է ունենում տանը՝ հոր և մորաքրոջ հսկողությամբ։ Երեխաների մոտ ցանկություն չի առաջանում շփվել հասակակիցների հետ. նրանք նախընտրում են միմյանց ընկերակցությունը։ Մանկական խաղահրապարակ է դառնում Հաուորտի շուրջ փռված տափաստանները։
Արտաքին հղումներ
Կատեգորիա:Անգլիացի գրողներ Կատեգորիա:Բրոնտե ընտանիք Կատեգորիա:Անգլիացի բանաստեղծներ Կատեգորիա:Գրական կեղծանուններով հայտնի հեղինակներ Կատեգորիա:Գրողներ այբբենական կարգով Կատեգորիա:Տուբերկուլոզից մահացածներ Կատեգորիա:Անգլիացի կին վիպասաններ Կատեգորիա:19-րդ դարի անգլիացի վիպասաններ Կատեգորիա:Անգլիացի բանաստեղծուհիներ Կատեգորիա:Բանաստեղծներ այբբենական կարգով
Սանտա Լուզիա դու Պարուա
Սանտա Լուզիա դու Պարուա (Santa Luzia do Paruá), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 19 271 մարդ՝ 2006 թվականի տվյալներով։ Գրավում է 904,946 կմ² տարածք։ Բնակչության խտությունը՝ 21,3 մարդ/կմ²։
Պատմություն
Քաղաքը հիմնադրվել է 1987 թվականի նոյեմբերի 30-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Աստերոիդների ցանկ (315501-315600)
Աստերոիդների ցանկ (315401-315500) * Աստերոիդների ցանկ * Աստերոիդների ցանկ (315601-315700)
Դեմկովսկոե
Դեմկովսկոե (Демківське), ավան Ուկրաինայի Վիննիցայի մարզի Տրոստյանեցի շրջանում։
2001 թվականի տվյալներով Դեմկովսկոե ավանում բնակվում էր 155 մարդ։ Բնակավայրը զբաղեցնում է 0,216 կմ² տարածք։ Բնակչության խտությունը կազմում էր 717,59 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տրոստյանեցի շրջանի բնակավայրեր Կատեգորիա:Ուկրաինայի ավաններ
Մադաուն
Մադաուն (Мадаун, ), գյուղ Ռուսաստանի Մագադանի մարզի Տենկինսկի շրջանի կազմում։
Բնակչությունը վերջին գրանցված տվյալներով կազմում էր 241 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մագադանի մարզի Տենկինսկի շրջանի բնակավայրեր
Բայազետ (Չարսանջակի գավառ)
Բայազետ, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Խարբերդ քաղաքից 44 կմ հյուսիս-արևմուտք ։
Բնակչության մասին տվյալներ չեն պահպանվել։
Բլյումինգ
Բլումինգ (blooming), բարձր արտադրողականության հզոր գլոցման հաստոն, որի վրա մինչև 12 տ կշռով, մեծ լայնական հատվածքով պողպատե ձուլազանգվածը շրջասեղմումով մշակվում է քառակուսի հատվածքով (կողմի երկարությունը՝ 140 մմ–ից ավելի) նախապատրաստուկի՝ բլյումի։
Կատեգորիա:Մետալուրգիա